OzLabs/hebrew-wiki-articles huggingface dataset:
נצבת

לפי חז"ל נִצֶּבֶת הייתה אמו של דוד המלך ואשת ישי. בניגוד לאמותיהם של שאר המלכים, שמה אינו מופיע בתנ"ך, אלא בתלמוד בבלי. הכתוב מזכיר רק את אביו.

לפי הסיפור המקראי, אימו מוזכרת (באנונימיות) ב; דוד מבקש ממלך מואב שיוכלו להתגורר אצלו, להימלט מאימת שאול המלך, בתקופה שדוד נרדף מפניו. ואכן, הוריו ישבו אצל מלך מואב משך תקופה ארוכה: . בפסוקים לא מופיע שיצאו משם, ואכן אמרו חז"ל שהם נרצחו שם.

במסכת בבא בתרא מציגים חז"ל את שמותיהן של אמהות של דמויות מהמקרא אשר אינן מופיעות בתנ"ך, ביניהן אם דוד - נצבת בת עדאל. 

יש שטענו כי השם עדאל אינו שם אביה אלא מהווה סמל לטהרתם של דוד ואמו כדברי המדרש "וסימניך טמא טמא טהור טהור". המילה 'עדיאת' בארמית פירושה 'להרות', והשם עדאל רומז כי מעשה הלידה הוא ניסי ומצוי בידי האל.

ילקוט המכירי לספר תהילים מספר כי לישי היו שתי נשים. האחת אהובה והשנייה שנואה. האם אשר שמה נעדר מילקוט המכירי היא דמות מרכזית בסיפור. יש בתנ"ך מוטיב חוזר בו הבעל מוצא עצמו עם אישה אחרת: כך הוא בסיפורם של יעקב ולאה, וכן בסיפור יהודה ותמר - שמשתיהן יצא דוד: מלאה נולד יהודה, ומתמר נולד פרץ. בדברי חז"ל מובאת מסורת קדומה לפיה עניין זה שייך להנהגה עליונה נסתרת, המיוחדת לדברים הנוגעים להופעת מלכות ישראל.

ייתכן שהסיפור המובא במדרש בא להתמודד עם שאלת ייחוסו של דוד שהתעוררה אז:

"חד אמר, דוד בן אהובה היה, וחד אמר דוד בן שנואה היה. והיו לו לישי שישה בנים גדולים, ופירש מאשתו ג' שנים. לאחר ג' שנים הייתה לו שפחה נאה ונתאווה לה. אמר לה: "בתי, תקני עצמך הלילה כדי שתכנסי אלי בגט שחרור". הלכה השפחה ואמרה לגברתה: "הצילי עצמך, ונפשי ואדוני מן הגיהנום". אמרה לה (<small>האשה</small>): "מאי טעם?" שחה לה את הכול. אמרה לה (<small>האשה</small>): "בתי, מה אעשה שהיום ג' שנים שלא נגע בי?" אמרה לה <small>(השפחה)</small>: "אתן לך עצה, לכי תקני עצמך, ואף אני כך, ולערב כשיאמר: סגרי הדלת! תיכנסי את ואני אצא". וכך עשתה. לערב עמדה השפחה וכבתה את הנר, באה לסגור את הדלת, נכנסה גברתה ויצאה היא. עשתה עמו כל הלילה ונתעברה בדוד. ומתוך אהבתו על אותה שפחה יצא דוד אדום מבין אחיו. לט' חודשים ביקשו בניה להורגה ואת בנה דוד, כיוון שראו שהוא אדום, אמר להם ישי – הניחו לו ויהי לנו משועבד ורועה צאן... כשהגיע שמואל להמליך את בנו של ישי וכל הבנים נפסלו למלוכה חוץ מדוד שנמצא ראוי – אמרו ישי ובניו: לא בא שמואל אלא לבזותנו ולהודיע לישראל שיש לנו בן פסול... ואימו של דוד אמרה – "אבן מאסו הבונים" – לא הבונים אלא "הבנים" - "אי בן שמאסו אותך אחיך, והיית לראש פינה", ועלית על כולן".

בספר עשרה מאמרות לרמ"ע מפאנו ביאר את מעשהו זה של ישי אבי דוד, וכתב שהמניע שלו לכך היה משום שחשש שמא דברי דואג האדומי, שעמדתו הידועה הייתה שכיוון שהוא מזרע רות המואביה, הרי הוא אסור לבוא בקהל ישראל, נכונים - ולפיכך הוא מותר בשפחה. משכך, שחרר ישי את שפחתו על תנאי, שאם דואג טועה והוא מותר לבוא בקהל, וממילא אסור בשפחה, הרי היא משוחררת; ואם דואג צודק והוא אסור לבוא בקהל, וממילא מותר בשפחה, אינו משחרר אותה. בכך רצה ישי לטהר את זרעו גם לפי צד הספק שמא פסול הוא, שכן אם כך, ישא שפחה וישחרר את הולד שיהיה עבד משוחרר, שכשר לבוא בקהל. אמנם, בסופו של דבר הוכרעה ההלכה במסורת מבית דינו של שמואל הנביא, כי האיסור חל רק על גר מואבי ולא על גיורת מואביה, ולפיכך רות - וכל בית דוד שמזרעה - כשרים ומותרים לבוא בקהל ישראל.

==אילן יוחסין==

==הערות שוליים==

קטגוריה:אישים בתלמוד
קטגוריה:יהודים שזהותם אינה ידועה
קטגוריה:דוד
קטגוריה:משפחת ישי
ליאון אוגוסטין לרמיט

ליאון אוגוסטין לרמיט (בצרפתית: Léon Augustin Lhermitte; 31 ביולי 1844, פיקרדי – 28 ביולי 1925, פריז) היה צייר צרפתי, חבר באקדמיה לאמנויות היפות. הוא היה אביו של ז'אק ז'אן לרמיט.

== ביוגרפיה ==
ליאון אוגוסטין לרמיט נולד למשפחת מורה. כאשר אביו ראה את כישרון של בנו לציור הוא תמך בפיתוחו ושלח אותו לבית הספר בפריז. בהמשך הוא למד בבית הספר הלאומי הגבוה לאמנויות היפות.

את ההצלחה הראשונה של הצייר הייתה בשנת 1864 כאשר הוא הציג את יצירותו בתערוכה בפריז. בהמשך הוא קיבל מספר פרסים לרבות גרן-פרי בתערוכה עולמית בשנת 1889. בשנת 1884 הוא התקבל ללגיון הכבוד.

עבודות של לרמיט מתאפיינות בייצוג חיי יום יום של פשוטי העם. בתחילת הקריירה הוא צייר בעיקר בצבעי שמן. בהמשך הוא העדיף פסטל, תצריב וגם ציורי פחם. לרמיט הכין ציורים דקורטיביים לבנייני אוניברסיטת פריז.

עבודות של לרמיט מוצגות במוזיאון ד'אורסה, מוזיאון פילדלפיה לאמנות, מוזיאון ואן גוך, המוזיאון הלאומי לאמנות מערבית ומוזיאונים נוספים.

==עבודות==
<gallery>
Lhermitte_-_Procession_near_Ploumanach,_1879.jpg|תהלוכה בפלומונה, 1879
Lhermitte_-_Les_Glaneurs,_1887.jpg|אוספי דגנים, 1887
Lhermitte_Léon_Augustin_Hafen_v_Granville_a_Abend_Landesmuseum_Hannover.JPG|נמל גרנוויל
Claude_Bernard_and_his_pupils._Oil_painting_after_Wellcome_L0006244.jpg|קלוד ברנר עם תלמידיו
</gallery>

==קישורים חיצוניים==

* [https://web.archive.org/web/20110710220039/http://www.fada.com/browse_by_artist.html?gallery_no=2&artist=4108&bio=1 קורות חיים]

קטגוריה:ציירים צרפתים
קטגוריה:מפקדים בלגיון הכבוד
קטגוריה:צרפתים שנולדו ב-1844
קטגוריה:צרפתים שנפטרו ב-1925
כה יקר ללבי

כה יקר ללבי (באנגלית: So Dear to My Heart, נקרא בארץ בהפצתו המקורית קרוב לליבי) הוא סרט ילדים אמריקאי עם קטעי הנפשה תוצרת אולפני ההנפשה של וולט דיסני משנת 1948 עם בובי דריסקול וברל אייבס בתפקידים הראשיים.

זה סרטו הראשון של אייבס ששר בו מספר שירים ומלווה עצמו בגיטרה. שירו "Lavender Blue" היה מועמד לפרס אוסקר לשיר המקורי הטוב ביותר.

ב-1949 הוענק לבובי דריסקול פרס אוסקר לשחקן הצעיר על משחקו בסרט זה ובסרט החלון.

התסריט מבוסס על ספר הילדים "Midnight and Jeremiah" של סטרלינג נורת' מ-1943.

==תקציר העלילה==
ג'רמיה קינקייד (בובי דריסקול) גר עם סבתו "גרני" קינקייד (באולה בונדי) בחווה בכפר קטן באינדיאנה, 1903. הוא חובב סוסים ומתרגש כאשר מגיעה לכפר רכבת וממנה יורד סוס המרוצים המפורסם Dan Patch . הסוס מורד מהרכבת על מנת שהנפח המקומי "הדוד" היירם (ברל אייבס) שולף מפרסתו מסמר עקום. ג'רמיה חולם להיות רוכב סוסים.

בדיר נולדים תאומים, כבש לבן ושחור. הכבשה דוחה את השחור וג'רמיה מאמץ אותו וקורא לו דני על שם סוס המרוצים. הוא מבלה אתו הרבה ביחד עם שכנתו וחברתו טילדי (לואנה פאטרן)..

דני הוא כבש שובב וגורם נזקים גדולים בכפר ובעיקר בחווה. הסבתא רוצה למכור אותו אבל רחמיה נכמרים על ג'רמיה. הדוד היירם מתקן את הנזקים וגם מעודד את ג'רמיה להשתתף ביריד החקלאים המחוזי. ג'רמיה מהסס אבל כאן מופיע בהנפשה, הינשוף החכם ומעודד אותו בדוגמאות מההיסטוריה כמו דוד שגבר על גוליית וברוס מלך סקוטלנד שגבר על האנגלים.

כדי לממן את ההשתתפות בתחרות עובד ג'רמיה בעבודות שליחויות ומביא חלות דבש לחנות המקומית. הסבתא שהתנגדה להשתתפות בתחרות מסכימה לכך לבסוף.

אנשי העיירה נפרדים מג'רמיה ודני שעולים לרכבת. בתחרות לא זוכה ג'רמיה במקום ראשון כי הכבש שלו שחור וגם אין לו אילן יוחסין אבל השופט הראשי (הארי קארי) מתרשם מהטיפול שהעניק ג'רמיה לדני ומעניק לו פרס מיוחד. כל אנשי העיירה מקבלים בהתלהבות את ג'רמיה ודני ברדתם מהרכבת.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|בובי דריסקול
|ג'רמיה קינקייד
|
|-
|ברל אייבס
|ה"דוד" היירם
|
|-
|באולה בונדי
|"גרני" קינקייד
|הסבתא
|-
|לואנה פאטן
|טילדי
|חברתו של ג'רמיה
|-
|הארי קארי
|
|שופט ראשי ביריד
|}

==קישורים חיצוניים==
* 

* [http://www.tcm.com/tcmdb/title/90643/So-Dear-to-My-Heart/ כה יקר ללבי], באתר TCM
* [https://www.youtube.com/watch?v=pZBq6ZL9Q30 ברל אייבס שר "Lavender Green" בסרט], באתר יוטיוב
* [https://www.youtube.com/watch?v=J2D4FZM7zwk השיר "כה יקר ללבי" בתחילת הסרט], באתר יוטיוב

== הערות שוליים ==

קטגוריה:סרטי 1948
קטגוריה:סרטים באנגלית
קטגוריה:סרטים אמריקאיים
קטגוריה:סרטים מבוססי ספרים
קטגוריה:סרטים מוזיקליים
קטגוריה:סרטי ילדים
קטגוריה:סרטי הנפשה אמריקאיים
קטגוריה:דיסני: סרטים
אובציה

אובציה (ברוסית: Овация) הוא פרס מוזיקלי לאומי רוסי בתחום המוזיקה הפופולרית, נוסד כאנלוג לפרסי מוזיקה זרה - "פרס גראמי" האמריקאי ו"פרסי המוזיקה הבריטית". הטקס הראשון התקיים בשנת 1992. מאז 1995 הפרס זוכה בתואר "פרס המוזיקה הרוסית הלאומית", והוא מכסה את כל הז'אנרים, כולל מוזיקה קלאסית, מוזיקה עממית, מוזיקת רוק ופופ, ג'אז ותיאטרון מוזיקלי.

== היסטוריה ==
הצגת הפרס התקיימה ב־12 בספטמבר 1991 באולם הקונצרטים המרכזי של המדינה "רוסיה" שנמצא במלון על אותו השם. בתחילה הוצע לקבוע את הזוכים על ידי הקהל: כל אחד מהם יכול לרכוש כרטיס מיוחד, למלא אותו ולשלוח אותו למארגנים. עם זאת, שיטה זו סייעה בזיהוי הזוכים רק בטקס הראשון בשנת 1992. בכל האובציות שלאחר מכן נקבעו הזוכים על ידי הצבעת מושבעים סגורה - על ידי הוועדה האקדמית הגבוהה, הכוללת אנשי עסקים, עיתונאים ונציגי תרבות<ref></ref>.
לזוכים הוענקו פסלונים - מיניאטורות פיסוליות על דוכן עשוי אבן יקרה, ומשכפלות שתי כפיים מחיאות כפיים בצבע זהב.

לבקשת משרד התרבות של הפדרציה הרוסית בשנת 1995, הפרס נרשם בממשלת רוסיה וקיבל מעמד של "פרס המוזיקה הרוסי הלאומי". הפרס נערך בכמה עשרות מועמדויות, בהן "סולן השנה", "מלחין השנה", "אלבום הקונצרט הטוב ביותר", "הבכורה הקולית הטובה ביותר של השנה" וכן הלאה. הוענקו גם פרסים מיוחדים - "אגדה חיה", "לתרומה מיוחדת להתפתחות התרבות הרוסית". הטקס החגיגי נערך מדי שנה (למעט 1993, 2003-2007) באולם הקונצרטים המרכזי של המדינה "רוסיה" או בארמון הקרמלין הממלכתי.

במהלך השנים, כ-400 דמויות מובילות באמנות מוזיקלית הפכו לבעלי הפסלון. להקת Na-Na והמפיק בארי אליבסוב קבעו שיא בכך שזכו בפרס 12 פעמים. בנוסף קיבלה הלהקה Na-Na את פרס אובציה בקטוריה "הלהקה הטובה של העשור", ובארי אליבסוב בקטגוריה "המפיק הטוב ביותר של העשור". לאלה פוגצ'ובה יש 6 פסלונים ב־6 קטגוריות: "סולנית פופ" (1992), "אגדת חיה" (1994), "במאי-מפיק" (1995), "להיט השנה" (1997), "זמרת העשור" (2001), "הלהיט המוצלח של העשור" (2001). להקת אגאתה כריסטי היא להקת הרוק היחידה שקיבלה 4 פסלוני אובציה<ref></ref>.

==קישורים חיצוניים==

* 

== הערות שוליים ==

קטגוריה:פרסים מוזיקליים רוסיים
קלטנבאך

קלטנבאך (בגרמנית: Kaltenbach) היא עיירת סקי בעמק צילרטל שבמדינת טירול, אוסטריה.
== גאוגרפיה ==
קלטנבאך נמצאת למרגלות מרחב הגלישה Kaltenbach – Hochzillertal ובו 85.6 ק"מ של מסלולי סקי בחורף, המקושרים ביניהם על ידי 36 רכבלים ומעליות.
מרחב גלישה זה מחובר באמצעות רכבל למרחב צמוד - Hochfügen, ויחדיו שני המרחבים מציעים 166 ק"מ של מסלולי גלישה.
בקיץ ניתן לעלות להרים למסלולי טיולים ואופניים.

קלטנבאך נמצאת בלב מרחב גלישה הקרוי Super Zillertal, שכולל 10 מרחבי גלישה ו-649 ק"מ של מסלולים בסקי פס אחד.

בשנת 2019 נפתח בעיר מתחם ספורט חדשני הכולל בתוכו באולינג, פארק טרמפולינות, זירת קרח, אולמות סקוואש ומתחם בולדר.
==קישורים חיצוניים==

* 

קטגוריה:אתרי סקי באוסטריה
קטגוריה:טירול: יישובים
סמואל לידל מקגרגור מת'רס

סמואל לידל מקגרגור מת'רס (באנגלית: Samuel Liddell MacGregor Mathers; 11 בינואר 1854 - 20 בנובמבר 1918) היה מיסטיקן וסופר בריטי, אשר היה ידוע בעיקר כאחד המייסדים של מסדר השחר המוזהב<ref></ref>.

== חייו ==
=== שנותיו הראשונות ===
מת'רס נולד ב-8 או ב-11 בינואר 1854, בהאקני שבלונדון. אביו, ויליאם מת'רס, נפטר כשהוא היה עוד ילד. אמו, קולינס, נפטרה בשנת 1885. הוא היה לומד בבית הספר בבדפורד, והיה עובד בבורנמות', זאת לפני שהוא עבר ללונדון לאחר פטירתה של אמו.

אשתו של מת'רס הייתה מוינה מת'רס<ref></ref>, אחותו של הפילוסוף אנרי ברגסון.

=== מסדרים ואגודות ===
מת'רס התוודע אל מסדר הבונים החופשיים דרך שכנו אשר עסק באלכימיה, ונחנך באופן רשמי אל המסדר ב-4 באוקטובר 1877. ב-30 בינואר 1878, הגיע מת'רס לדרגת "רב-בונה חופשי". בשנת 1882, התקבל לאגודת צלב הוורד של אנגליה , אותו הוא עזב בשנת 1903.

=== תרגומיו ===
מת'רס שלט במספר שפות, בין השאר הוא שלט באנגלית, צרפתית, לטינית, יוונית, עברית וקופטית<ref></ref>. בזכות שליטתו במספר רב של שפות, ולאור עניינו הרב בתורת הנסתר, תרגם מת'רס מספר טקסטים חשובים מאוד בנושאים מגוונים, בין השאר בנושאי קבלה וכישוף.

== פטירה ==
מת'רס נפטר ב-5 או ב-20 בנובמבר 1918, בפריז. נסיבות מותו אינן ברורות עד עצם היום הזה, ובתעודת הפטירה שלו אף לא צוינה סיבת המוות. אחת הטענות שעלו במהלך השנים היא שהוא נפטר כתוצאה מהשפעת הספרדית<ref></ref>.

== הערות שוליים ==

קטגוריה:סופרים בריטים
קטגוריה:מיסטיקנים
קטגוריה:מתרגמים
קטגוריה:בריטים שנולדו ב-1854
קטגוריה:בריטים שנפטרו ב-1918
Short Hair

Short Hair (בעברית: שיער קצר) הוא המיני-אלבום הראשון של להקת בנות הקיי-פופ הקוריאנית AOA.<ref name=":1"></ref> המיני-אלבום יצא לאור ב-19 ביוני 2014, על ידי חברת התקליטים FNC אנטרטיינמנט.<ref name=":1" /> מתוך המיני-אלבום יצאו שני הסינגלים: "Short Hair" ו-"".<ref name=":1" />

המיני-אלבום הגיע למקום הרביעי במצעד האלבומים של קוריאה הדרומית.<ref></ref>

== רקע ==
ב-19 ביוני 2014, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Short Hair".<ref name=":1" /> השיר הגיע למקום החמישי במצעד השירים הדיגיטליים של קוריאה הדרומית,<ref></ref> תוך שהגיע למקום הרביעי במצעד השירים החמים של המדינה.<ref></ref> השיר נמכר בלמעלה מ-1,208,358 עותקים במדינה.<ref></ref><ref name="gaonchart.co.kr"></ref><ref name="gaonchart.co.kr"/><ref name="gaonchart.co.kr"/><ref name="gaonchart.co.kr"/>

המיני-אלבום נמכר בלמעלה מ-19,683 עותקים בקוריאה הדרומית,<ref name="gaonchart.co.kr"/><ref name="gaonchart.co.kr"/><ref></ref> ו-625 עותקים ביפן.<ref name="ranking.oricon.co.jp"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יפן (Oricon Charts)<ref name="ranking.oricon.co.jp"/>
|
|625
|-
!קוריאה הדרומית (KMCA)<ref name="gaonchart.co.kr"/>
|
|19,683
|}

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2014
קטגוריה:אלבומי AOA
קטגוריה:מיני-אלבומים בקוריאנית
Like a Cat

Like a Cat (בעברית: כמו חתולה) הוא המיני-אלבום השני של להקת בנות הקיי-פופ הקוריאנית AOA.<ref name=":0"></ref> המיני-אלבום יצא לאור ב-11 בנובמבר 2014, על ידי חברת התקליטים FNC אנטרטיינמנט.<ref name=":0" /> מתוך המיני-אלבום יצא הסינגל היחיד "Like a Cat".<ref name=":0" />

המיני-אלבום הגיע למקום השלישי במצעד האלבומים של קוריאה הדרומית.<ref></ref>

== רקע ==
ב-11 בנובמבר 2014, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Like a Cat".<ref name=":0" /> השיר הגיע למקום החמישי במצעד השירים הדיגיטליים של קוריאה הדרומית,<ref></ref> תוך שהגיע למקום השביעי במצעד שירי העולם של בילבורד.<ref></ref> השיר נמכר בלמעלה מ-1,248,564 עותקים במדינה.<ref></ref><ref></ref><ref name="gaonchart.co.kr"></ref>

המיני-אלבום נמכר בלמעלה מ-29,588 עותקים בקוריאה הדרומית,<ref name="gaonchart.co.kr"/><ref name="gaonchart.co.kr"/><ref></ref> ו-816 עותקים ביפן.<ref name="ranking.oricon.co.jp"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יפן (Oricon Charts)<ref name="ranking.oricon.co.jp"/>
|
|816
|-
!קוריאה הדרומית (KMCA)<ref name="gaonchart.co.kr"/>
|
|29,588
|}

== קישורים חיצוניים ==

== הערות שוליים ==

קטגוריה:מיני-אלבומים מ-2014
קטגוריה:אלבומי AOA
קטגוריה:מיני-אלבומים בקוריאנית
Heart Attack (מיני-אלבום)

Like a Cat (בעברית: התקף לב) הוא המיני-אלבום השני של להקת בנות הקיי-פופ הקוריאנית AOA.<ref name=":0"></ref> המיני-אלבום יצא לאור ב-22 ביוני 2015, על ידי חברת התקליטים FNC אנטרטיינמנט.<ref name=":0" /> מתוך המיני-אלבום יצא הסינגל היחיד "Heart Attack".<ref name=":0" />

המיני-אלבום הגיע למקום השני במצעד האלבומים של קוריאה הדרומית.<ref name="gaonchart.co.kr"></ref>

== רקע ==
ב-22 ביוני 2015, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Heart Attack".<ref name=":0" /> השיר הגיע למקום השני במצעד השירים הדיגיטליים של קוריאה הדרומית,<ref></ref> תוך שהגיע למקום השביעי במצעד שירי העולם של בילבורד.<ref></ref> השיר נמכר בלמעלה מ-1,689,958 עותקים במדינה.<ref name="gaonchart.co.kr"/><ref></ref>

המיני-אלבום נמכר בלמעלה מ-47,094 עותקים בקוריאה הדרומית,<ref name="web.archive.org"></ref> ו-1,514 עותקים ביפן.<ref name="ranking.oricon.co.jp"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יפן (Oricon Charts)<ref name="ranking.oricon.co.jp"/>
|
|1,514
|-
!קוריאה הדרומית (KMCA)<ref name="web.archive.org"/>
|
|47,094
|}

== קישורים חיצוניים ==

== הערות שוליים ==

קטגוריה:מיני-אלבומים מ-2015
קטגוריה:אלבומי AOA
קטגוריה:מיני-אלבומים בקוריאנית
Good Luck

Good Luck (בעברית: בהצלחה) הוא המיני-אלבום הרביעי של להקת בנות הקיי-פופ הקוריאנית AOA.<ref name=":1"></ref> המיני-אלבום יצא לאור ב-16 במאי 2016, על ידי חברת התקליטים FNC אנטרטיינמנט.<ref name=":1" /> מתוך המיני-אלבום יצא הסינגל היחיד "Good Luck".<ref name=":1" />

המיני-אלבום הגיע למקום השני במצעד האלבומים של קוריאה הדרומית.<ref></ref>

== רקע ==
ב-16 במאי 2016, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Good Luck".<ref name=":1" /> השיר הגיע למקום השני במצעד השירים הדיגיטליים של קוריאה הדרומית,<ref></ref> תוך שהגיע למקום השביעי במצעד שירי העולם של בילבורד.<ref></ref> השיר נמכר בלמעלה מ-672,022 עותקים במדינה.<ref></ref>

המיני-אלבום נמכר בלמעלה מ-40,282 עותקים בקוריאה הדרומית,<ref name="gaonchart.co.kr"></ref> ו-3,000 עותקים ביפן.<ref name="theqoo.net"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יפן (Oricon Charts)<ref name="theqoo.net"/>
|
|1,000
|-
!קוריאה הדרומית (KMCA)<ref name="gaonchart.co.kr"/>
|
|40,282
|}

== קישורים חיצוניים ==

== הערות שוליים ==

קטגוריה:מיני-אלבומים מ-2016
קטגוריה:אלבומי AOA
קטגוריה:מיני-אלבומים בקוריאנית
Bingle Bangle

Bingle Bangle הוא המיני-אלבום החמישי של להקת בנות הקיי-פופ הקוריאנית AOA.<ref name=":0"></ref> המיני-אלבום יצא לאור ב-28 במאי 2018, על ידי חברת התקליטים FNC אנטרטיינמנט.<ref name=":0" /> מתוך המיני-אלבום יצא הסינגל היחיד "Bingle Bangle".<ref name=":0" />

המיני-אלבום הגיע למקום השלישי במצעד האלבומים של קוריאה הדרומית.<ref name=":1"></ref>

== רקע ==
ב-28 במאי 2018, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Bingle Bangle".<ref name=":0" /> השיר הגיע למקום הרביעי במצעד השירים הדיגיטליים של קוריאה הדרומית,<ref name=":1"/> תוך שהגיע למקום השלישי במצעד השירים החמים של המדינה.<ref></ref>

המיני-אלבום נמכר בלמעלה מ-21,872 עותקים בקוריאה הדרומית,<ref name=":1"/> ו-716 עותקים ביפן.<ref name=":2" />

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יפן (Oricon Charts)<ref name=":2"></ref>
|
|716
|-
!קוריאה הדרומית (KMCA)<ref name=":1" />
|
|21,872
|}

== קישורים חיצוניים ==

== הערות שוליים ==

קטגוריה:מיני-אלבומים מ-2018
קטגוריה:אלבומי AOA
קטגוריה:מיני-אלבומים בקוריאנית
פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (חצי שעה) ואנימציה

פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (חצי שעה) ואנימציה הוא פרס המוענק בטקס פרס אמי השנתי מאז יצירת הקטגוריה בטקס פרס אמי ה-70 ב-2018. מ-1970 ועד 2017, סדרות עם פרקים באורך חצי שעה ושעה נכללו יחד בקטגוריה פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (שעה).

== זכיות ומועמדויות ==
{| class="wikitable" style="text-align:center"
! שנה
! סדרה
! פרק
! רשת
|- style="background:#FAEB86;"
| rowspan="5" |2018
הטקס ה-70

|אטלנטה
| "Teddy Perkins"
|FX
|-
|בולרז
|"Ball Rush"
|HBO
|-
|בארי
|"Chapter Seven: Loud, Fast and Keep Going"
|HBO
|-
|מלחמת הכוכבים: המורדים
|"A World Between Worlds"
|דיסני XD
|-
|סגני המנהל
|"The Union of the Wizard & the Warrior"
|HBO
|- style="background:#FAEB86;"
| rowspan="5" |2019
הטקס ה-71

|בארי
|"ronny/lily"
|HBO
|-
|בולרז
|"This Is Not Our World"
|HBO
|-
|אהבה, מוות ורובוטים
|"The Secret War"
|נטפליקס
|-
|בובה רוסית
|"The Way Out"
|נטפליקס
|-
|מה שקורה בצללים
|"Werewolf Feud"
|FX
|}

==מועמדויות מרובות==

;2 מועמדויות
*בולרז
*בארי

== הערות שוליים ==

עריכת הסאונד הטובה ביותר לסדרת קומדיה או דרמה (חצי שעה) ואנימציה
New Moon (מיני-אלבום)

New Moon (בעברית: ירח חדש) הוא המיני-אלבום השישי של להקת בנות הקיי-פופ הקוריאנית AOA.<ref name=":0"></ref><ref name=":1"></ref> המיני-אלבום יצא לאור ב-26 בנובמבר 2019, על ידי חברת התקליטים FNC אנטרטיינמנט.<ref name=":1" /><ref name=":0" /> מתוך המיני-אלבום יצא הסינגל היחיד "Come See Me".<ref name=":1" /><ref name=":0" />

המיני-אלבום הגיע למקום השלישי במצעד האלבומים של קוריאה הדרומית.<ref name=":2"></ref>

== רקע ==
ב-26 בנובמבר 2019, יום צאתו של המיני-אלבום, יצא הסינגל הראשון והיחיד מתוכו "Come See Me".<ref name=":1" /><ref name=":0" /> השיר הגיע למקום ה-51 במצעד השירים הדיגיטליים של קוריאה הדרומית,<ref name=":2" /> תוך שהגיע למקום ה-29 במצעד השירים החמים של המדינה.<ref name=":3"></ref> במצעד שירי העולם הדיגיטליים הגיע למקום השמיני.<ref name=":3" />

המיני-אלבום נמכר בלמעלה מ-15,553 עותקים בקוריאה הדרומית.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!קוריאה הדרומית (KMCA)
|
|15,553
|}

== קישורים חיצוניים ==

== הערות שוליים ==

קטגוריה:מיני-אלבומים מ-2019
קטגוריה:אלבומי AOA
קטגוריה:מיני-אלבומים בקוריאנית
Ace of Angels

Ace of Angels הוא אלבום הבכורה של להקת בנות הקיי-פופ הקוריאנית AOA.<ref name=":0"></ref> אלבום הבכורה יצא לאור ב-14 באוקטובר 2015, על ידי חברות התקליטים דלישס דלי רקורדס ויוניברסל מיוזיק גרופ.<ref name=":0" /> מתוך אלבום הבכורה יצאו שלושת הסינגלים: "Miniskirt", "Like a Cat" ו-"Heart Attack".<ref name=":0" />

אלבום הבכורה הגיע למקום השני במצעד האלבומים של יפן.<ref></ref>

== רקע ==
ב-1 באוקטובר 2014, שנה לפני צאתו של אלבום הבכורה, יצא הסינגל הראשון מתוכו "Miniskirt".<ref name=":0" /> השיר הגיע למקום ה-11 במצעד השירים הדיגיטליים של קוריאה הדרומית,<ref></ref> תוך שהגיע למקום השמיני במצעד השירים החמים של המדינה.<ref></ref> השיר נמכר בלמעלה מ-1,360,578 עותקים במדינה.<ref></ref>

אלבום הבכורה נמכר בלמעלה מ-25,256 עותקים ביפן ונחשב לאלבומה הנמכר ביותר של הלהקה במדינה.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יפן (Oricon Charts)
|
|25,256
|}

== קישורים חיצוניים ==

== הערות שוליים ==

קטגוריה:אלבומי בכורה מ-2015
קטגוריה:אלבומי AOA
קטגוריה:אלבומים ביפנית
קטגוריה:אלבומי חברת יוניברסל מיוזיק יפן
Runway (אלבום)

Runway (בעברית: מַסלוּל הַמרָאָה) הוא אלבום האולפן השני של להקת בנות הקיי-פופ הקוריאנית AOA.<ref name=":1"></ref> האלבום יצא לאור ב-30 בנובמבר 2016, על ידי חברות התקליטים וירג'ין מיוזיק ויוניברסל מיוזיק גרופ.<ref name=":1" /> מתוך האלבום יצאו שלושת הסינגלים: "Give Me the Love", "Good Luck" ו-"".<ref name=":1" />

האלבום הגיע למקום החמישי במצעד האלבומים של יפן.<ref></ref>

== רקע ==
ב-20 באפריל 2016, כמה חודשים לפני צאתו של האלבום, יצא הסינגל הראשון מתוכו "Give Me the Love".<ref name=":1" /> השיר הגיע למקום השלישי במצעד השירים של יפן,<ref></ref> תוך שהגיע למקום השישי במצעד השירים החמים של המדינה.<ref></ref> השיר נמכר בלמעלה מ-33,010 עותקים במדינה.<ref name=":2"></ref>

האלבום נמכר בלמעלה מ-16,628 עותקים ביפן ונחשב לאלבומה השני הנמכר ביותר של הלהקה במדינה.<ref name=":2" />

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יפן (Oricon Charts)<ref></ref>
|
|16,628
|}

== קישורים חיצוניים ==

== הערות שוליים ==

קטגוריה:אלבומי AOA
קטגוריה:אלבומים ביפנית
קטגוריה:אלבומי חברת יוניברסל מיוזיק יפן
דב דביר

דב דביר (23 במרץ 1944 – 31 בינואר 2024) היה מהנדס חשמל ואלקטרוניקה, שכיהן כנשיא האקדמית גליל מערבי בשנים 2014–2018, וקודם לכן כפרופסור מן המניין באוניברסיטת בן-גוריון בנגב.<ref></ref>

== ביוגרפיה ==

דביר נולד ב-23 במרץ 1944 בישראל. למד בפנימייה הצבאית לפיקוד שליד בית הספר הריאלי בחיפה, במחזור ח'. באוגוסט 1962 התגייס לחיל השריון, ובו שירת כקצין עד שנת 1965. במילואים לחם במלחמת ששת הימים ובמלחמת יום הכיפורים, בה נפצע בחזית המצרית.

עם שחרורו למד לתואר ראשון הנדסת חשמל ואלקטרוניקה בטכניון עד שנת 1969. לאחר לימודיו עבד ברפאל בפרויקטים הקשורים לחיל האוויר ולחיל המודיעין. בנובמבר 1976 התגייס מחדש בדרגת סגן אלוף, ושירת ביחידה 8200. בין השנים 1974–1979, במקביל לשירותו, למד לתואר שני במנהל עסקים באוניברסיטת תל אביב. בפברואר 1988 השתחרר בשנית בדרגת אלוף-משנה, ולאחר שחרורו למד לתואר שני בחקר ביצועים, והמשיך לדוקטורט בניהול ארגונים טכנולוגיים, אותו סיים ב-1992.

בשנת 1992 הקים את המחלקה לניהול טכנולוגיה במכון הטכנולוגי חולון, בראשה עמד במשך חמש שנים. בשנת 1999 עזב את המכון הטכנולוגי חולון, ובשנת 2000 הצטרף לסגל אוניברסיטת בן-גוריון בנגב כמרצה בכיר. לאחר שלוש שנים התמנה לראש המחלקה לניהול, תפקיד בו שימש במשך שש שנים. לאחר מכן ניהל תוכנית בינלאומית למצטיינים לתואר שני במנהל עסקים, וכן מונה לפרופסור מן המניין. בשנת 2010 זכה לתואר פרופסור אמריטוס.
ב-2012 פרש מהאוניברסיטה.

ב-2014 נבחר לתפקיד נשיא האקדמית גליל מערבי, תפקיד בו כיהן עד שנת 2018.

== ספריו ==

== קישורים חיצוניים ==
* [https://www.wgalil.ac.il/students/magazine/magazine2/ 9 תחנות בחיי], באתר האקדמית גליל מערבי

== הערות שוליים ==

קטגוריה:אלופי-משנה בצה"ל
קטגוריה:בוגרי הפנימייה הצבאית לפיקוד חיפה
קטגוריה:בוגרי בית הספר הריאלי
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת בן-גוריון בנגב: ניהול
קטגוריה:מהנדסי חשמל ישראלים
קטגוריה:נשיאי מכללות בישראל
קטגוריה:ישראלים שנולדו ב-1944
קטגוריה:ישראלים שנפטרו ב-2024
Angel's Knock

Angel's Knock (בעברית: נקישה של מלאך) הוא אלבום האולפן השלישי של להקת בנות הקיי-פופ הקוריאנית AOA.<ref name=":0"></ref> האלבום יצא לאור ב-2 בינואר 2017, על ידי חברות התקליטים FNC אנטרטיינמנט ו-LOEN.<ref name=":0" /> מתוך האלבום יצאו שני הסינגלים: "Excuse Me" ו-"Bing Bing".<ref name=":0" />

האלבום הגיע למקום השלישי במצעד האלבומים של קוריאה הדרומית.<ref></ref>

== רקע ==
ב-2 בינואר 2017, יום צאתו של האלבום, יצאו שני הסינגלים מתוכו "Excuse Me" ו-"Bing Bing".<ref name=":0" /> הראשון מתוכם הצליח לצבור למעלה מ-15 מיליון השמעות בספוטיפיי, תוך שזכה להצלחה נאה בקוריאה הדרומית, בעוד השני זכה להצלחה פחותה, כאשר צבר 5 מיליון השמעות בספוטיפיי.<ref name=":0" />

האלבום נמכר בלמעלה מ-35,013 בקוריאה הדרומית,<ref></ref> ו-3,424 עותקים ביפן.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יפן (Oricon Charts)<ref></ref>
|
|16,628
|}

== קישורים חיצוניים ==

== הערות שוליים ==

קטגוריה:אלבומי AOA
ניסים ברכה

ניסים ברכה (נולד ב-19 בפברואר 1978) הוא משורר ישראלי.

== ביוגרפיה ==
ברכה נולד בדימונה למרסל, עקרת בית, ואברהם, איש ביטחון. הוא גדל והתחנך בדימונה, למד בבית הספר התיכון ״זינמן״. בצה"ל שירת כלוחם בחיל השריון. בתום שירותו הצבאי עבר להתגורר בירושלים.
לפרנסתו ברכה עובד בחברת הייטק בתחומי התשתיות, התקשורת ואבטחת המידע. הוא מתגורר בירושלים, נשוי לרינה ספיר ברכה ואב לבן ובת.

== יצירתו ==
שיריו הראשונים פורסמו בעיתון הארץ - מוסף תרבות וספרות בשנת 2013. שירו הראשון, ״אני ניסים ברכה כותב שירה״ זכה לתהודה גדולה, מאז הוא פרסם שירים בעיתון הארץ ובעיתון "מעריב", במספר כתבי העת לשירה ״כרמל״ ובמספר מהדורות של כתב העת עתון 77. בנוסף פורסמו שיריו באנטולוגיה ״בבואי היה מקום״ בעריכת רפי וייכרט וגור אלרואי בהוצאת ספרי עתון 77. בשנת 2019 עלתה בדימונה ההצגה ״דימונה אהובתי״, מופע מוזיקלי בבימויו של אורי וידיסלבסקי המספר את סיפורה של העיר דימונה דרך שירים שכתבו תושבי העיר. חלק משיריו של ברכה הולחנו והועלו בהצגה. בשנת 2021 פורסמו שיריו באנטולוגית שירי כדורגל "קריאת משחק" בעריכת המשורר גלעד מאירי.

בנוסף על פעילותו בתחום השירה, התנדב ברכה בין השנים 2019–2017 בבתי סוהר כמנחה סדנאות שירה לאסירים והשתתף בהתנדבות בסדנאות לילדים עם צרכים מיוחדים.

בשנת 2015 פורסם ספרו הראשון ״אני ניסים ברכה כותב שירה״ בעריכת סמדר שרת ובהוצאת ספרי עתון 77
ובשנת 2020 יצא לאור ספרו השני ״לכבוד מערכת שעות נוספות״ (גם בעריכת סמדר שרת ובהוצאת ספרי עתון 77)

== ספריו ==
ברכה מקפיד שלא לנקד את שיריו, וספריו אינם מנוקדים (למעט מילים בודדות).

* אני ניסים ברכה כותב שירה – עתון 77: סמדר שרת, תשע״ה 2015.
*לכבוד מערכת שעות נוספות – עיתון 77: סמדר שרת, תש״ף 2020.

== קישורים חיצוניים ==

* 
* 
* [https://www.youtube.com/watch?v=uhWp4iihbeg ״תוגת אסתר״] שירו ״אסתר בן נעים״ שודר ביום הזיכרון 2016 בערוץ 1
* [http://www.nillydagan.com/אינדקס-יוצרים-האתר-של-נילי-דגן/item/559-ברכה-ניסים ניסים ברכה - האתר של נילי דגן]
* 
* 
* 
* 
* [https://www.youtube.com/watch?v=Mi3A3nyhpxU ״בלא חשומה״ מתוך ההצגה ״דימונה אהובתי״] מילים: ניסים ברכה לחן: אורי וידיסלבסקי
* [http://www.yekum.org/2020/03/השורות-הכי-יפות-בשירה-העברית-בעשור-האח/ השורות הכי יפות בשירה העברית בעשור האחרון] יואב איתמר על השירה המשפיעה בעשור האחרון
* 
* [https://www.yekum.org/2021/09/%d7%a9%d7%99%d7%a8-%d7%9c%d7%9e%d7%a9%d7%95%d7%a8%d7%a8%d7%aa-%d7%93%d7%90%d7%a8%d7%99%d7%9f-%d7%98%d7%90%d7%98%d7%95%d7%a8-%d7%a0%d7%99%d7%a1%d7%99%d7%9d-%d7%91%d7%a8%d7%9b%d7%94-%d7%94%d7%a9/ שיר למשוררת דארין טאטור] השיר השבועי אילן ברקוביץ'
* 

== הערות שוליים ==

קטגוריה:משוררים כותבי עברית
קטגוריה:משוררים ישראלים
קטגוריה:דימונה: אישים
קטגוריה:ירושלים: אישים
קטגוריה:פעילים חברתיים ישראלים
קטגוריה:מומחי אבטחת מידע ישראלים
קטגוריה:ישראלים שנולדו ב-1978
פסוק האור (אסלאם)

פסוק האור (בערבית: آیة النور) הוא פסוק מספר 35 בסורה מספר 24 בקוראן, אשר נקראת סורת אל-נור<ref></ref>. הפסוק ידוע בדימויים שבו, ואולי יותר מכל פסוק אחר נועד לקריאות מיסטיות או אזוטריות של הקוראן<ref></ref>. חלק מפרשני הקוראן השיעים גורסים כי הפסוק מרמז בין היתר על אהל אל-בית<ref></ref>, בעוד אחרים גורסים כי הוא אלגוריה המדמה את אלוהים לאור כדי לעזור לאדם להבין את האלוהים<ref></ref>. פסוק האור היה הנושא המרכזי של הספר "גומחת האורות" של האימאם אל-ע'זאלי<ref></ref>. עבור חלק מהסופים, פסוק האור מרמז על חשיבותו המיסטית של מוחמד<ref></ref>.

== הפסוק ==

== לקריאה נוספת ==
* [https://ia803004.us.archive.org/7/items/cps-quran_201907/Hebrew-Quran.pdf תרגום משמעויות הקוראן המבורך]
* [https://www.facebook.com/watch/?v=620749641678031 פסוק האור להאזנה בערבית עם תרגום בעברית]
* סורת האור בתרגום רקנדורף

==קישורים חיצוניים==

== הערות שוליים ==

קטגוריה:הקוראן
בית הכנסת ברחוב פאווה

בית הכנסת ברחוב פאווה (בהונגרית: Páva utcai zsinagóga) הוא מבנה משמעותי באדריכלות בתי הכנסת ההונגרית של המחצית הראשונה של המאה העשרים. בית הכנסת שתוכנן על ידי האדריכל ליפוט באומהורן, כיום משמש כמרכז לזיכרון ותיעוד השואה בבודפשט, ומתפקד גם כבית כנסת שמשמש מוזיאון עם אתר זיכרון.

== היסטוריה ==
יהודי בודפשט, רובע יוז'פווארוש (רובע 8) קבעו כמטרה לבנות בית כנסת גדול ממדים בשנות העשרים של המאה העשרים. בפינת רחוב פאווה (טווס בהונגרית) טוּזְאֵלְאוֹטוֹ (כבאי בהונגרית) הציע בעל מפעל בשם גזה בלאטיני בראון, מגרש לבנית בית הכנסת. אדריכל שתכנן את בית הכנסת באסוד הכין תוכניות, אך בין השנים 1914–1918 השתוללה מלחמת העולם הראשונה והתכנית לא יצאה לפועל. בשנת 1923 עלה הנושא שוב על הפרק, וזקן האדריכלים בתכנון בתי כנסת בהונגריה, ליפוט באומהורן, הכין תוכנית חדשה. על סמך תוכניות אלה הוקם בית הכנסת עד ינואר 1924.

בית הכנסת נבנה כדי להכיל 1,700 איש ואישה ואת תפעולו ואחזקתו קיבלה עליה הקהילה היהודית של פשט. המגזין Egyenlőség (שוויון) מספר 17, באפריל 1926 הציג בפני הקהל את פנים בית הכנסת החדש: "בנוסף לשימוש בזהב בעושר אך בעדינות ובטעם יש שימוש בשלושת הצבעים היהודיים המסורתיים שמעצבים צביעה אדריכלית עשירה: הצבעים כחול, לבן וצהוב. סגנון הצביעה מתהדר ברומנטיקה: ציורי וילונות שמשמשים לעיתים קרובות בציור מימי הביניים משמשים כאן באפסיס של אזור ארון הקודש עם אפקט יפהפהשל מוטיבים על הקירות; בעזרת הנשים למעלה פזורים על המעקות ציורי חבצלות מכבים, והעמוד הכחול שתומך את ארון הקודש מסמל את שני העמודים במקדש שלמה באופן מסורתי עם כתב עברי. המוטו הגדול של האתיקה היהודית מאיר ליד ארון המקדש: "ואהבת לרעך כמוך" בתוספת טקסטים עבריים והונגריים. כל המוטיבים של הציורים עוצבו וצוירו עד לפרט הקטן ביותר בתכנון של האדריכל ליפוט באומהורן".

הבניין לא משמש כבית כנסת מזה עשרות שנים בשל מיעוט האוכלוסייה היהודית באזור, אך שוכים בו מאז 1980 המשרדים ואולם התרבות של הקהילה היהודית המקומית האזורית ואילו אולם התפילה החורפי הקטן משמש למטרות דתיות שונות. המבנה המודרני של המרכז לזיכרון ותיעוד השואה נבנה בסביבתו הקרובה של בית הכנסת.

== גלריית תמונות ==
<gallery>
File:Holokauszt Dokumentációs Központ és Emlékhely légi felvételen.jpg|
File:Budapest Holokauszt Kozpont Tuzolto-utca 0821.jpg|
File:20130613 Budapest 09.jpg|
File:20130613 Budapest 08.jpg|
File:Holocaust Memorial Center, The Synagogue 001.jpg|
File:Holocaust Memorial Center, The Synagogue upstairs gallery 007.jpg|
File:Holocaust Memorial Center, The Synagogue upstairs gallery 006.jpg|
File:20130613 Budapest 11.jpg|
</gallery>

== ראו גם ==
*רשימת בתי הכנסת בהונגריה

== קישורים חיצוניים ==

* [https://www.youtube.com/watch?v=VvDDUG3gTzk סרט על בית הכנסת]

קטגוריה:בודפשט: בתי כנסת
קטגוריה:שואת יהודי הונגריה
קטגוריה:הונגריה: בתי כנסת נאולוגיים
קטגוריה:בתי כנסת אשכנזיים
הירונימוס הקדוש (דה וינצ'י)

הירונימוס הקדוש (באיטלקית: San Girolamo) הוא ציור שמן לא גמור מעשה ידי הצייר לאונרדו דה וינצ'י, שצויר בשנת 1480 לערך ומתאר את הירונימוס. היצירה מוצגת במוזיאוני הוותיקן ברומא.<ref name="NG"> </ref>

==היסטוריה ==
אין מידע לגבי יעד היצירה ועל ידי מי היא הוזמנה. זו אחת העבודות החידתיות ביותר של דה וינצ'י והיא עדיין במצב סקיצה. האזכור המוקדם ביותר של "הירונימוס הקדוש", תוך יחוסו לדה וינצ'י, מתוארך למעשה לתחילת המאה ה-19, בצוואתה של הציירת השווייצרית אנג'ליקה קאופמן. עם מותה של קאופמן נעלמו שוב כל עקבותיה של היצירה, עד שנמצאה במקרה ונרכשה על ידי דודו של נפוליאון, הקרדינל ג'וזף פש . על פי האגדה הפופולרית, הקרדינל גילה את הציור מחולק לשני חלקים: החלק התחתון בחנות של סוחר יד שנייה רומאי, שם הוא שימש לכיסוי קופסה, והחלק העליון בחנותו של סנדלר, שהשתמש בו לכיסוי השרפרף שלו.<ref name="C2">
 
</ref> מעבר לסיפור, באמת ניתן לראות כי הציור נחתך לחמישה חלקים. עם מות הקרדינל, התמונה נמכרה במכירות פומביות מספר פעמים עד שזוהתה, ונרכשה עבור מוזיאוני הוותיקן, בידי האפיפיור פיוס התשיעי בשנת 1856.

ייחוס היצירה שהוצע על ידי קאופמן תמיד הוסכם על החוקרים, בגלל הדמיון הברור לשאר היצירות של דה וינצ'י, ובמיוחד הערצת חכמי הקדם.

==תיאור היצירה==
הציור לא גמור, ומתאר את הירונימוס בגיל מתקדם, במהלך פרישתו למדבר הסורי, שם חי כמו נזיר מתבודד. הוא כורע ברך בנוף סלעי, מביט לעבר קרוסיפיקס (ישו צלוב), שניתן להבחין בו בקושי בצד הימני הקיצוני של הציור. בידו הימנית הוא אוחז בסלע (הַסְמָלָה חָזוּתִית של הירונימוס, איתו הוא מוצג באופן מסורתי כשהוא מכה בחזהו בכפייתיות).<ref name="C1">
 
</ref> לרגליו ניצב האריה, שהפך לבן לוויה נאמן לאחר שהירונימוס חילץ קוץ מכף רגלו.

בצד שמאל של המשטח, הרקע הוא נוף מרוחק של אגם מוקף הרים תלולים המכוסים בערפל. בצד ימין, המאפיין היחיד שניתן להבחין בו הוא דמות קלושה של כנסייה, הנראית דרך הפתח בסלעים. נוכחות הכנסייה מרמזת על מעמדו של הירונימוס בנצרות המערבית כאחד ממורי הכנסייה.

הקומפוזיציה חדשנית, עקב צורתה הטרפזית של דמות הירונימוס, אשר עומדת בניגוד לצורתו המתפתלת של האריה, שנראית כמו האות "S" לרוחב תחתית הציור. האריה הוא גם סמל עוצמה המזוהה עם הבשורה על-פי מרקוס, שאותה תרגם הירונימוס ללטינית (תרגום וולגטה). קיימת טענה, הנתונה במחלוקת, כי דה וינצי השתמש ביחס הזהב בתיאור דמותו של הירונימוס. צורתו של הירונימוס היא רמז מקדים לצורתה של הבתולה בהמדונה בין הסלעים. ציור שרירי הצוואר והכתפיים נחשב לפעם הראשונה שבה דה וינצ'י עשה שימוש בידע אנטומי בציוריו.

==קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציורי שמן
קטגוריה:לאונרדו דה וינצ'י: ציורים
קטגוריה:ציור של תקופת הרנסאנס
קטגוריה:ציורים מהמאה ה-15
מאיר ספיר

נעמי, מאיר ורות. יעקב עומד בחזית - 1947|שמאל|]]
250px
מאיר ספיר (12 ביולי 1901 – 6 באוגוסט 1960) היה ממובילי ההתיישבות בקבוצת כנרת. שימש כמפקדה האחרון של תנועת הבריחה בתקופה של הקמת המדינה.

== ביוגרפיה ==
=== ילדותו ===
מאיר ספיר נולד בוילנה בשנת 1901 בשם מאיר ספירוב ליעקב ומינה ספירוב. למד בגמנסיה "קגן" שבעיר ובמקביל הצטרף לתנועות הציוניות צעירי ציון והחלוץ. עוד בהיותו בגולה הצטרף מאיר לקבוצת וילנה ויחד איתה יצא לחוות הכשרה בעיר הולדתו.

=== קבוצת כנרת ===
ב-10 באוגוסט 1920 עלה מאיר ארצה, במסגרת העלייה השלישית, יחד עם קבוצת ההכשרה שלו. תחילה התיישבה הקבוצה, כחלק מקבוצת הר כנרת, במעלה רכס פוריה (מצפון מערב למושבה כנרת). ב-31 בדצמבר עזבה הקבוצה את הר כנרת והחלה לנדוד ברחבי הארץ תוך חיפוש עבודה בתחומים שונים (סלילת כבישים, בנייה, חציבה, נגרות וכוו'). ב-1922 פנה בנציון ישראלי לחברי הקבוצה לבוא להתיישב בקבוצת כנרת. לאחר התלבטות קצרה ומתוך רצון לחזור לעבודה החקלאית, נענתה הקבוצה להזמנה וב-23 בספטמבר 1922 (ראש השנה תרפ"ג) הצטרפו מאיר וחבריו לקבוצת כנרת.

=== המוסד לעלייה ב' ===
ב-1948 מונה מאיר כמחליפו של שאול אביגור כראש המוסד לעלייה ב' באירופה וכאחראי לסיוע ליהודים להגיע ארצה במסגרת תנועת הבריחה. מאחר שבתקופה זו בוטלו המגבלות של הגעת ספינות ארצה, פעל מאיר בעיקר בארגון העולים והעברתם לערי נמל בים השחור ובים התיכון תוך התמקדות באותן מדינות שהטילו מגבלות על הגירת יהודים (ביחוד בגוש המזרחי). כמו כן הוטלה על מאיר המשימה לסייע לארגון הרכש של ההגנה בהשגת נשק ותחמושת ברחבי אירופה.

=== תפקידים ציבוריים ===
במהלך השנים מילא מאיר שורה של תפקידים ציבוריים:
* מזכיר "מועצת פועלי תל אביב" (בתקופת מלחמת העולם השנייה).
* יושב ראש ועדת התכנון החקלאי של עמק הירדן והגליל התחתון.
* המוסד לביקורת של תנועת מפא"י.

=== משפחתו ===
מאיר נישא לרבקה בת יונה וחנה שפרירי. לזוג נולדו 3 ילדים (נעמי, רות ויעקב). לאחר פטירת הוריה של רבקה, עברו לגור בביתם שנבנה בקבוצת כנרת. מאיר נפטר ב-1960 והובא למנוחות בבית הקברות כנרת.

הוריו של מאיר לא זכו לעלות לארץ ונפטרו בוילנה, אחותו הגדולה, ברטה, יחד עם בעלה יחיאל ושלוש בנותיהם, נספו בפונאר בסביבות 1941.

== הנצחתו ==
ב-1964 נערכה בהיכל התרבות שבתל אביב עצרת מרכזית בנושא "ההעפלה והגבורה". במהלך הטקס העניק לוי אשכול לרבקה ספיר מדליון ההעפלה כהוקרה לפעילותו של בעלה מאיר.

ב-1965 הועלה הרעיון להקים במכללת אוהלו את מוזיאון "הבריחה" על שם מאיר ספיר, כדי שישמש לשמירת חומרים היסטוריים הקשורים לארגון. רק ב-1974 החל תהליך הקמת המוזיאון, והמקום נחנך ב-1976.

מאיר אהב לזמזם ניגונים חסידיים, ולפי דבריה של נכדתו, הללי שמר, זיכרון זה היה מקור ההשראה לשיריה של נעמי שמר שירו של אבא ו"חבלי משיח".

== קישורים חיצוניים ==
* 
* 
* 

== הערות שוליים ==

קטגוריה:קבוצת כנרת: אישים
קטגוריה:הבריחה
קטגוריה:פעילי ההעפלה
קטגוריה:וילנה: אישים
קטגוריה:אישים הקבורים בבית הקברות כנרת
קטגוריה:אנשי העלייה השלישית
קטגוריה:ישראלים ילידי ליטא
קטגוריה:מזכירי מועצות פועלים
קטגוריה:משפחת הררי-ורבה-שמר
קטגוריה:ישראלים שנולדו ב-1901
קטגוריה:ישראלים שנפטרו ב-1960
לקט לילדים

לקט לילדים הוא אלבום אוסף המאגד את שירי הילדים שהקליט הזמר אריק איינשטיין בין השנים 1976–1978. האלבום יצא לאור בשנת 1981.

האוסף מלקט את שירי הילדים מ-2 אלבומי ילדים שהוציא איינשטיין בשנים שקדמו ליציאת האוסף: האלבום "ילדים" שיצא בשנת 1976, והאלבום "ילדודס" שיצא בשנת 1978.

האלבום הופק על ידי מיכאל תפוח, הוקלט באולפני טריטון ונערך על ידי אורי כהן.

עטיפת האלבום עוצבה על ידי דוד טרטקובר.

==רשימת רצועות==

==הערות שוליים==

קטגוריה:אלבומי אריק איינשטיין
קטגוריה:אלבומי חברת פונוקול
קטגוריה:אלבומים שהופקו על ידי מיכאל תפוח
אבטורדיו

אבטורדיו (ברוסית: Авторадио) היא תחנת רדיו מוזיקה רוסית. הרשת שלה כוללת יותר מ-1,300 ערים ברוסיה ובמדינות אחרות. זוהי תחנת הרדיו הרוסית השנייה העובדת במתכונת דיגיטלית DRM + בסנקט פטרבורג. כרטיס הביקור של אבטורדיו הוא פסטיבל מוזיקת דיסקו בינלאומי משנות ה-80, אשר אוסף מדי שנה עשרות אלפי מעריצים במוסקבה, סנקט פטרבורג וערים אחרות.

האבטורדיו הראשון ברוסיה פועל בפרם מאז 1990. במרחב הפוסט-סובייטי יש שתי תחנות רדיו עם אותו שם, שלא קשורות בשום דרך עם זו הרוסית: אבטורדיו-קזחסטן, שהחלה לשדר ב-5 בפברואר 1999, ואבטורדיו (בלארוס).

==קישורים חיצוניים==

* 

קטגוריה:רוסיה: תחנות רדיו
קטגוריה:תחנות מוזיקה
מבחר (אלבום של אריק איינשטיין)

מבחר הוא אלבום אוסף המאגד את הקריירה שהקליט הזמר אריק איינשטיין בין השנים 1980–1984. האלבום יצא לאור בשנת 1986.

האוסף מלקט את השירים הבולטים בקריירה של איינשטיין מהאלבומים "חמוש במשקפיים", "יושב על הגדר", "שביר", ו"פסק זמן" שיצא שנתיים לפני אוסף זה. בנוסף באוסף נמצא גם השיר "עוד ניפגש" שנראה לראשונה באלבום "ארץ ישראל הישנה והטובה חלק ה' - נוסטלגיה".

==רשימת השירים ==

בויניל המקורי: צד 1: שירים 1–5, צד 2: שירים 6–10

קטגוריה:אלבומי אריק איינשטיין
קטגוריה:אלבומי חברת CBS ישראל
קטגוריה:אלבומים שהופקו על ידי מיכאל תפוח
החלפת בגדים

אירוע החלפת בגדים בטורונטו
החלפת בגדים (באנגלית: Clothing swap) הוא אירוע בו אנשים מביאים בגדים, נעלים ואביזרי אופנה לבישים ושאינם משתמשים בהם יותר ולוקחים ללא תשלום פריטי ביגוד שאחרים הביאו. החלפות בגדים נחשבת לא רק דרך טובה וזולה לחדש את ארון הבגדים, אלא גם נחשבת לפעולה סביבתית. החלפות בגדים נעשית בעיקר בין נשים ונערות.

החלפת בגדים בישראל נעשית באמצעות קבוצות פייסבוק ייעודיות וגם באמצעות אפליקציה להחלפת פרטים בשם shareitt. ההחלפה נעשית באמצעות מטבעות מקוונים המאפשרים החלפה פנימית בין המשתמשים וקבלת תמורה שוות ערך למוצר הנמסר

תעשיית האופנה המהירה נחשבת לאחת התעשיות המזהמות ביותר את כדור הארץ.<ref></ref> ב־15 השנים האחרונות, ייצור הביגוד כמעט והוכפל - בשנת 2000 יוצרו כמעט 50 מיליארד פרטי לבוש ובשנת 2015 מספר הפריטים שיוצרו היה מעל 100 מיליארד פרטי לבוש. העלייה בייצור הביגוד מונעת על ידי מעמד הביניים ההולך וגדל ברחבי העולם ותעשיית האופנה המהירה. האחרונה, מייצרת סגנונות חדשים, מציגה מספר גדול של קולקציות בשנה, ולעיתים קרובות הבגדים נמכרים במחירים נמוכים.<ref name=":0">[https://static1.squarespace.com/static/5afae80b7c93276139def3ec/t/5b07ea5f88251b7468549158/1527245413992/A-New-Textiles-Economy_Full-Report_Updated_1-12-17.pdf A NEW TEXTILES ECONOMY: REDESIGNING FASHION’S FUTURE]. 2017 Ellen MacArthur Foundation</ref> על פי סוכנות הסביבה האירופית, מחיר הבגדים עלו רק ב-3% בין השנים 1996 ל-2012.<ref>[https://www.europarl.europa.eu/RegData/etudes/BRIE/2019/633143/EPRS_BRI(2019)633143_EN.pdf Environmental impact of the textile and clothing industry.] European Parliament, European Union, 2019.</ref> מגמות אלו תרמו לעלייה בכמות הצריכה. בהתאמה, הגידול במספר פרטי הלבוש הוביל לכך שמספר הפעמים שבגד נלבש בבמוצע ירד ב־36%, ברחבי העולם. הערכה היא שבגד נלבש בין שבע לעשר פעמים בלבד.<ref name=":0" />

הגידול במספר פרטי הלבוש שנרכשו, הוביל לעלייה במספר הפרטים שנתרמו לחנויות צדקה, הרחבת שוק היד שנייה ואירועים להחלפת בגדים. מסיבת ההחלפות הראשונה שמתועדת ברשת התקיימה בסן פרנסיסקו ואורגנה על ידי סוזן אגסי (Suzanne Agasi) ב-1994.<ref name="grow.acorns.com"></ref> אירועי החלפת בגדים יכולים להיות חלק בקרב קבוצת מכרים המתכנסת באופן קבוע, ביישוב וכאירוע ציבורי פתוח לכל. ישנן החלפות בגדים בהן הכניסה היא בתשלום.<ref name="grow.acorns.com"/>

== קישורים חיצוניים ==

* [https://adisofer87.wixsite.com/holychic/single-post/2018/02/21/%D7%90%D7%99%D7%9A-%D7%9C%D7%A2%D7%A8%D7%95%D7%9A-%D7%9E%D7%A1%D7%99%D7%91%D7%AA-%D7%94%D7%97%D7%9C%D7%A4%D7%AA-%D7%91%D7%92%D7%93%D7%99%D7%9D איך לערוך מסיבת החלפת בגדים?], באתר Holy Chic

== הערות שוליים ==

קטגוריה:מיחזור
קטגוריה:אופנה
קטגוריה:אופנה בת קיימא
לורנס דילייני

לורנס ג'ון דילייני (באנגלית: Lawrence John Delaney; נולד ב-29 במאי 1935) הוא מדען ואיש עסקים אמריקאי, שבין השנים 1999–2001 כיהן כסגן מזכיר חיל האוויר של ארצות הברית לרכש ולזמן קצר ב-2001 כיהן כמזכיר חיל האוויר בפועל.
==ביוגרפיה==
לורנס דילייני למד באוניברסיטת קלארקסון, שם סיים תואר ראשון ב-1957 ותואר שני ב-1958, שניהם בהנדסה כימית. לאחר מכן הוא למד באוניברסיטת פנסילבניה וב-1961 קיבל תואר דוקטור בהנדסה כימית.

בשנים 1961–1962 עבד דילייני במכון לניתוח ביטחוני בוושינגטון די. סי. ולאחר מכן היה במשך שנה עמית מחקר במכון פריץ האבר בברלין. ב-1963 הוא הצטרף לתאגיד אירוספייס בלוס אנג'לס, שם הוא עבד כמנהל קבוצת המחקר לטכנולוגיות ההנעה שלהם ושל משרד הטילים הבליסטים הבין-יבשתיים המתקדמים שלהם עד 1968. לאחר מכן ועד 1975 הוא עבד בתאגיד מרטין מריאטה וושינגטון כמנהל התוכניות המתקדמות שלהם ולאחר מכן בדנוור, כמנהל חטיבת המערכות הימיות שלהם. בשנים 1975–1981 הוא היה מנהל בחברת R&D Associates בוושינגטון. לאחר מכן ועד 1989 הוא עבד בחברת SAIC, בתחילה כסגן מנהל המגזר המדעי הצבאי ומגזר מערכות המידע ולאחר מכן כמנהל קבוצת מערכות המידע. לאחר מכן ועד 1994 הוא היה שותף מנהל בחברת Montgomery & Associates. בשנים 1994–1997 הוא היה האחראי על הפעילות באירופה של חברת Braddock Dunn & McDonald בברלין ומנהל קבוצה בחברת IABG במינכן. לאחרן מכן ועד 1999 הוא היה מייסד ונשיא של חברת Delaney Group Inc. בוושינגטון.

ב-1999 מינה הנשיא ביל קלינטון את דילייני כסגן מזכיר חיל האוויר לרכש. הוא שימש בתפקיד זה עד 2001. ב-2001 הוא כיהן גם כתת-מזכיר חיל האוויר בפועל ומינואר ועד מאי אותה שנה הוא כיהן גם כמזכיר חיל האוויר בפועל.

עם סיום עבודתו בממשל, היה דילייני לנשיא והמנהל הכללי של חברת Arete Associates בלוס אנג'לס. ב-2003 הוא הצטרף לL3 טכנולוגיות והיה לנשיא והמנהל הכללי שלה. בשנים 2005–2015 הוא שימש כחבר חבר הנאמנים של אוניברסיטת קלארקסון.

==קישורים חיצוניים==
* [https://web.archive.org/web/20010401042514/http://www.af.mil/news/biographies/delaney_lj.html ביוגרפיה באתר חיל האוויר של ארצות הברית] 

==הערות שוליים==

קטגוריה:מזכירי חיל האוויר של ארצות הברית
קטגוריה:כימאים אמריקאים
קטגוריה:בעלי תואר דוקטור מאוניברסיטת פנסילבניה
קטגוריה:אמריקאים שנולדו ב-1935
ציפור מדבר

"ציפור מדבר" הוא סינגל של הלהקה הישראלית אתניX. את מילות השיר כתב זאב נחמה, והלחין בשיתוף עם יועד נבו.

== רקע ==
נכלל באלבום הבכורה של הלהקה, הנושא את שמה, שיצא בשנת 1990.

במצעד הפזמונים העברי השנתי של רשת ג' לשנת תש"ן (1990) דורג השיר במקום השני. במצעדים השבועיים של התחנה צעד השיר במשך 32 שבועות, מתוכם שלושה שבועות במקום הראשון.

בשנת 2008 ביצעה יהודית רביץ גרסת כיסוי לשיר עבור האלבום "עבודה עברית". בשנת 2020, ביצע עדן חסון גרסת כיסוי לשיר עבור החלק השני של האלבום "צו השעה".

== קישורים חיצוניים ==
* 
* 
* [https://www.nli.org.il/he/items/NNL_MUSIC_AL990050595100205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1990
קטגוריה:סינגלים מ-1990
קטגוריה:שירי אתניX
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים על בעלי כנף
קטגוריה:שירים על חופש
קטגוריה:שירי סינת'-פופ
קטגוריה:סינגלים בהוצאת הליקון
לקט שני

לקט שני הוא אלבום אוסף המאגד שירים בולטים שהקליט הזמר אריק איינשטיין בין השנים 1970–1972. האלבום יצא לאור בשנת 1988.

האוסף מלקט את השירים הבולטים בקריירה של איינשטיין מהאלבומים "שבלול", "פלסטלינה", "בדשא אצל אביגדור", ו-"יסמין".

==רשימת השירים==

קטגוריה:אלבומי 1988
קטגוריה:אלבומי אריק איינשטיין
קטגוריה:אלבומי חברת NMC יונייטד אנטרטיינמנט
קטגוריה:אלבומים שהופקו על ידי מיכאל תפוח
ג'יימס רוש

ג'יימס ג'רלד רוש (באנגלית: James Gerard Roche; נולד ב-16 בדצמבר 1939) הוא פוליטיקאי אמריקאי. הוא כיהן כמזכיר חיל האוויר של ארצות הברית בשנים 2001–2005. קודם לכן הוא שירת 23 שנים בצי ארצות הברית וכמנהל בחברת נורת'רופ גראמן.
==ראשית חייו==
ג'יימס רוש נולד בברוקלין, ניו יורק. ב-1960 הוא התגייס לצי ארצות הברית. באותה שנה הוא סיים לימודי תואר ראשון בשפות, ספרות ופילוסופיה במכון הטכנולוגי של אילינוי שבשיקגו. ב-1966 הוא סיים לימודי תואר שני בהצטיינות בבית הספר של הצי ללימודים מתקדמים. ב-1972 הוא סיים לימודי תואר דוקטור בבית הספר למנהל עסקים של אוניברסיטת הרווארד.

כקצין בצי הוא פיקד על הספינה "ביוקנן" (USS Buchanan), משחתת טילים מונחים, ובמסגרת זו הוענק לו גביע על שיפורים ביחידתו ב-1974.

תפקידים נוספים בהם שירת בצי היו סגן מנהל ראשי של צוות ניהול המדיניות של מחלקת המדינה, חבר מקצועי בכיר בצוות ועדת המודיעין של הסנאט, ועוזר מנהל המחלקה להערכה עתידית של מחלקת ההגנה שתפקידה להביט קדימה 20 או 30 שנה על האופן בו עשויה המערכת הצבאית להראות. הוא גם שימש כראש הצוות של הדמוקרטים בוועדת הכוחות המזוינים של הסנאט.

רוש סיים את שירותו בצי ב-1983 בדרגת קפטן.

ב-1984, לאחר תום שירותו בצי, הצטרף רוש לחברת נורת'רופ גראמן, שם הוא שימש בכמה תפקידי ניהול כולל סגן נשיא ונשיא מגזר חיישנים ומערכות אלקטרוניות.

==מזכיר חיל האוויר==
ב-1 ביוני 2001 החל רוש לכהן כמזכיר חיל האוויר של ארצות הברית לאחר שמונה לתפקיד על ידי הנשיא ג'ורג' ווקר בוש.

ב-2003, במהלך הדיונים על הסבת מטוס התדלוק בואינג KC-135 סטרטוטנקר במטוס החדש בואינג KC-46 פגסוס, שלחה רובין קליבלנד, מנהלת ב"תוכניות הביטחון הלאומי" (OMB), הודעת דואר אלקטרוני לרוש, וביקשה את עזרתו בהשגת משרה בנורת'רופ גראמן, שבה הוא כאמור שימש קודם לכן בתפקיד ניהולי, לאחר סיום עבודתה בממשל. רוש אכן עשה כן והשיב וכתב לקליבלנד על כך. מעשה זה היווה הפרה של כללי האתיקה של מחלקת ההגנה. בחקירה שנוהלה על מקרה זה נמצא שרוש "עשה שימוש לרעה במשרתו להשגת רווח פוליטי" ועשה שימוש במערכות התקשורת של הממשל לצורך זה, אך לא היו המלצות לנקיטת צעדים כלשהם כלפיו. מזכיר ההגנה דונלד רמספלד לא ראה שום צורך להמשיך לעסוק במקרה.

==קישורים חיצוניים==

* [https://web.archive.org/web/20040207113324/http://www.af.mil/bios/bio.asp?bioID=6942 ביוגרפיה של ג'יימס רוש] באתר חיל האוויר של ארצות הברית 

==הערות שוליים==

קטגוריה:מזכירי חיל האוויר של ארצות הברית
קטגוריה:קצינים וחוגרים בצי ארצות הברית
קטגוריה:בוגרי המכון הטכנולוגי של אילינוי
קטגוריה:בעלי תואר דוקטור מאוניברסיטת הרווארד
קטגוריה:אמריקאים שנולדו ב-1939
גז אולטרה-יחסותי

גז אולטרה-יחסותי (באנגלית: Ultra-relativistic Gas) הוא גז המורכב מחלקיקים בגבול האולטרה-יחסותי.

באופן כללי, אנרגיה של חלקיק יחסותי נתונה על ידי הקשר:

<math>\varepsilon^2=(pc)^2+(m_0 c^2 )^2</math>

כאשר <math>p</math> הוא התנע של החלקיק, <math>m_0</math> מסת המנוחה שלו, ו-<math>c</math> מהירות האור. חלקיק אולטרה-יחסותי הוא חלקיק שמקיים <math>pc>>m_0c^2</math>, ועל כן האנרגיה שלו היא:

<math>\varepsilon \approx pc=\hbar kc</math>

כאשר <math>\hbar</math> הוא קבוע פלאנק המצומצם.

== משתנים תרמודינמיים ==
נתבונן בגז אולטרה-יחסותי בעל <math>N</math> חלקיקים בנפח <math>V</math>, המצומד למאגר חום בטמפרטורה <math>\tau</math> (כאשר <math>\tau = k_BT</math>, ו-<math>k_B</math> הוא קבוע בולצמן). מספר המצבים הנמצאים בטווח האנרגיות <math>d\varepsilon</math> הוא <math>g(\varepsilon)d\varepsilon</math>, כאשר <math>g(\varepsilon)</math> צפיפות המצבים ליחידת אנרגיה. עבור הגז האולטרה יחסותי צפיפות המצבים היא:

<math>g(\varepsilon)=\frac{V}{2\pi^2 (\hbar c)^3 } \varepsilon^2</math>

מכאן ניתן למצוא את פונקציית החלוקה הקנונית של חלקיק בודד:

<math>Z_{single}=\int_{0}^{\infty}{g\left(\varepsilon\right) e^{-\beta\varepsilon}d\varepsilon}=\frac{V}{2\pi^2(\hbar{c)}^3}\int_{0}^{\infty}{\varepsilon^2 e^{-\beta\varepsilon}d\varepsilon}=\frac{V}{\pi^2\left(\hbar c\beta\right)^3}</math>

כאשר <math>\beta=\frac{1}{\tau}=\frac{1}{k_BT}</math>.

פונקציית החלוקה הקנונית הכוללת היא:

<math>Z=\frac{\left(Z_{single}\right)^N}{N!}=\frac{\left[\frac{V}{\pi^2\left(\hbar c\beta\right)^3}\right]^N}{N!}</math>

מכאן ניתן לגזור את המשתנים התרמודינמיים של המערכת:

האנרגיה הפנימית: <math>U=-\frac{\partial}{\partial\beta}\ln{\left(Z\right)}=\frac{3N}{\beta}=3N\tau</math>

האנרגיה החופשית של הלמהולץ: <math>F=-\frac{1}{\beta}\ln{\left(Z\right)}=-N\tau\ln{\left[\frac{V\tau^3}{\pi^2\left(\hbar c\right)^3}\right]}+\tau ln{\left(N!\right)}\cong N\tau\left\{\ln{\left[\frac{N\pi^2\left(\hbar c\right)^3}{V\tau^3}\right]}-1\right\}</math>

כאשר בשוויון האחרון נעשה שימוש בקירוב סטירלינג.

האנטרופיה: <math>\sigma=-\left(\frac{\partial F}{\partial\tau}\right)_{V,N}=N\left\{\ln{\left[\frac{V\tau^3}